SEBUAH SIRI ASLI NETFLIX
Didorong cita-cita yang kejam dan gila untuk menakluk Jepun Tengah,
Nobunaga telah hancurkan ramai musuh yang memandang rendah terhadapnya.
Kempen ketenteraannya yang ganas untuk melemahkan institusi Buddha
telah menyebabkan populasi di situ berpaling daripadanya.
Malah, jeneralnya sendiri mempersoalkan kesetiaan mereka kepada Nobunaga.
Tidak terhalang,
Nobunaga menyasarkan sekumpulan pemberontak di gunung dari wilayah Iga,
yang enggan menerima pemerintahannya.
WILAYAH IGA (JEPUN TENGAH)
Selama 150 tahun, mereka yang dipanggil "pemberontak Iga"
telah mengawal diri mereka sendiri, menjauhkan penceroboh dari kawasan mereka.
Mereka adalah sekumpulan pembalak, petani dan nelayan,
serta individu lasak lain yang terpilih
untuk membina hidup di kawasan pergunungan di Iga.
Mereka mengukir hidup mereka daripada batu-bata
dan berangkakan tulang belulang tanah tempat tinggal mereka.
Mereka lebih memahami landskap itu berbanding orang lain
dan mampu melancarkan apa yang dinamakan perang gerila
terhadap sesiapa yang berani masuk ke kawasan mereka.
Mereka sangat mahir dalam teknik peperangan tak teratur,
yang mana itulah satu-satunya cara yang mereka ada,
maka inilah yang melahirkan legenda ninja Iga.
Perkataan "ninja", yang amat biasa kita dengar hari ini,
adalah, pada dasarnya, sebuah interpretasi kepada ungkapan Jepun
yang merujuk kepada kerahsiaan. Dan ia disebut sebagai shinobi.
Shinobi yang bagus boleh melakukan hampir apa-apa saja.
Perisikan…
sebarang bentuk pengumpulan maklumat…
dan pembunuhan.
Latihan akan bermula dari usia muda.
Tapi selain daripada seni bela diri biasa,
ini juga termasuk teknik penyediaan bahan letupan,
malah, dalam beberapa kes, racun.
Ramai wanita juga dilatih sebagai shinobi.
Maknanya, mereka dilatih menjadi pengintip, pembunuh, pengumpul maklumat.
Mereka boleh menyusup masuk rumah sasaran.
Mereka boleh sembunyi di tempat yang jelas.
Mereka dilatih untuk sesuaikan diri dengan masyarakat,
tapi sebagai ejen shinobi.
Ada seorang shinobi wanita bernama Mochizuki Chiyome,
dan dia dilatih di pergunungan.
Dia mendekati lelaki dan mengumpul maklumat.
Jika perlu, shinobi akan tidur dengan mereka.
Kadangkala, mereka bunuh orang selepas dapat maklumat.
Jadi, mereka juga dilatih untuk jadi pembunuh.
JENERAL ODA DIBUNUH PADA 1571
Apa saja kamu panggil mereka,
shinobi, ninja atau pemberontak,
mereka telah mengembangkan seni mereka
di rumah mereka di pergunungan Iga sejak berabad lamanya.
Kehidupan yang sukar melahirkan lelaki dan wanita yang kental.
Pembunuh, pengintip dan ejen ini tak patut dipandang rendah
kerana demi sedikit wang, mereka mampu lakukan lebih daripada sepasukan tentera.
Untuk menambah lagi penghinaan,
pahlawan Iga terus melakukan serbuan terhadap wilayah Oda.
Mereka terbukti menjadi duri dalam daging bagi Oda Nobunaga,
dan dia ingin membanteras mereka.
Bunuh setiap seorang daripada mereka!
Celaka mereka semua!
Berani mereka.
Bawakan sake!
Bukan saja mereka menyerbu talian komunikasinya,
wilayah mereka betul-betul bersebelahan
dengan wilayah anak Nobunaga, Oda Nobukatsu.
Sake! Bawakan sake!
Oda Nobukatsu memutuskan untuk memusnahkan mereka bagi pihak ayahnya.
Semestinya, Nobukatsu dibayangi oleh abang-abangnya dalam pelbagai aspek.
Mungkin Nobukatsu nampak ini satu peluang
untuk buktikan nilainya kepada ayahnya, Nobunaga.
Rancangan Oda Nobukatsu agak mudah.
Dia akan memasuki Iga melalui tiga laluan gunung berasingan,
gabungkan tenteranya dan musnahkan petani-petani ini.
Nobukatsu yang lebih konvensional
mara ke Iga,
dia fikir mereka ini hanya sekadar penduduk di pedalaman.
Orang Iga tahu di mana mereka akan berada
dan di mana tempat terbaik untuk menyerang mereka.
Sebagai pakar perang gerila,
mereka nekad untuk menjadikan gunung Iga sebagai senjata.
Apabila pertarungan bermula,
tentera Nobukatsu cuba membentuk blok mereka untuk menyerang balas…
Serang!
Tapi mereka tak tahu siapa yang mereka tembak.
Sepanjang itu, Iga berterusan mengalir ke depan dan belakang ibarat air pasang.
Ia adalah suatu babak yang mengelirukan.
Pertarungan ini bukan pertempuran. Ia penumpasan.
Tanpa arahan, tanpa matlamat.
Semasa serangan itu, seorang jeneral senior Nobukatsu terbunuh.
Ia sangat memalukan bagi Oda Nobukatsu,
jadi dia mengarah berundur segera.
Dalam perjalanan pulang ke Ise,
setiap inci perjalanan mereka diganggu oleh penduduk tempatan,
kayu dan batu digunakan bagi mereka yang tiada senjata
dan menyerang askar-askar yang terdesak untuk berundur itu dengannya.
Tentera yang terselamat berundur dengan tergesa-gesa
tanpa mengetahui siapa atau apa yang melawan mereka.
Bagaimana kamu boleh dibelasah sekumpulan petani?
Kamu memalukan nama Oda.
Kempen itu adalah satu kegagalan yang tak pernah berlaku.
Cukuplah.
Keluar.
Jika kekalahan ini tak dihukum,
ia mungkin akan membawa kepada
pemberontakan yang lebih besar terhadapnya.
Dan kita tahu, Nobunaga cukup marah hingga sanggup
mempertimbangkan untuk membunuh Nobukatsu.
Saya nak kamu bunuh mereka semua.
Sebaliknya, rancangannya adalah untuk menghapuskan Iga dari peta.
Pada 1581, Nobunaga memilih lima jeneralnya yang paling berpengalaman
untuk pencerobohan besar-besaran ke atas Iga dari lima arah berbeza.
Penduduk Iga ingkar sekuat-kuatnya.
Namun, orang Iga tak dapat lakukan
apa yang mereka buat ketika Nobukatsu menyerang.
Mereka tiada sumber untuk serang hendap lima angkatan tentera berasingan.
Tentera Nobunaga mara dan membakar setiap kampung dan rumah yang mereka temui,
serta membunuh sesiapa saja yang berlindung.
Situasi ini memang ibarat kisah David dan Goliath,
tapi kali ini Goliath akan menang.
Lelaki, wanita dan anak kecil dibunuh dengan pedang atau dibakar.
Malah, dikatakan bahawa, daripada membiarkan orang tersayang
jatuh ke tangan musuh,
askar Iga sanggup membunuh keluarga mereka sendiri sebelum membunuh diri.
Bukan sekadar untuk lindungi maruah keluarga, tapi untuk simpan rahsia.
Ini adalah pembunuhan kaum,
kemusnahan yang sengaja dan sistematik terhadap nyawa di Iga.
Nobunaga dimalukan di luar kemampuannya,
dan seluruh wilayah ini akan menanggung akibatnya dengan nyawa mereka.
Setelah berjaya menenangkan Iga…
Oda Nobunaga telah mencapai kemuncak kekuatan dan kekuasaannya.
KOMANDER PEMBERONTAK IGA
Dia telah hampir berjaya menyatukan seluruh negara Jepun.
Bukan saja dia kalahkan beberapa nama terhebat dalam sejarah Jepun,
dia juga menegaskan kuasanya
dengan membina kubu terhebat yang pernah dilihat di Jepun.
Ia adalah istana Azuchi.
Menara utama tujuh tingkat istana itu dihias dengan gaya baru.
Setiap tingkat menara itu
mempunyai pelbagai kilasan tentang dewa atau haiwan atau lelaki yang berkuasa.
Jadi, semakin kamu menaiki menara itu,
boleh dikatakan, pangkat makhluk semakin tinggi.
Tapi di puncak, iaitu bilik peribadi Nobunaga,
tiada apa-apa…
kecuali cermin,
di mana dia boleh lihat wajahnya sendiri.
Sama seperti Iskandar Yang Agung telah disingkirkan di gurun Mesir,
ada kepercayaan di mana, oleh kerana Nobunaga pasang cermin
yang merupakan simbol tradisional bagi dewa di Jepun,
dia anggap dirinya sebagai dewa.
Dia telah menjadi hakim berdarah,
mengerat semua kelas dan kawasan di Jepun,
mengukir kuasanya sendiri…
dan ekoran segala pembunuhannya,
beberapa orang di Kyoto memberikannya nama
Raja Syaitan Enam Syurga.
Tiba satu tahap
di mana kamu perlu berundur daripada kuasa
atau terus membunuh.
Nobunaga pilih yang kedua.
JEPUN 1582
Kononnya Raja Syaitan itu meneruskan rancangan perluasannya yang kejam
dan meletakkan sasaran baru,
keluarga Mori yang berkuasa, yang memerintah wilayah besar di barat.
Dia arahkan jeneral yang lama berkhidmat dan dipercayai, Toyotomi Hideyoshi,
untuk menyerang kubu utama istana mereka.
Ia tindakan yang akan memberi kesan mendalam pada masa depan mereka.
Waktu itu, Hideyoshi ialah antara jeneral tertinggi Nobunaga,
dan dia diamanahkan kempen menentang
keluarga Mori di Jepun Barat, salah satu keluarga daimyo paling berkuasa.
Hideyoshi mengepung salah satu istana Mori iaitu Istana Takamatsu.
Istana itu dikawal oleh kira-kira 5,000 askar,
yang mana telah dikelilingi oleh 30,000 askar Hideyoshi.
Namun, dia terima laporan yang Mori akan tiba dengan lebih 40,000 orang askar.
Ini meletakkan Hideyoshi dalam posisi berbahaya.
Jika tentera bantuan Mori tiba,
dia akan terperangkap di antara
pembela istana itu dan tembok mereka serta tentera bantuan Mori.
Hideyoshi hantar pesanan kepada Oda Nobunaga
memperincikan keadaan itu
dan meminta Nobunaga datang dengan angkatan tenteranya
untuk lawan tentera Mori yang bakal tiba.
Mitsuhide… hantar askar kamu untuk bantu Hideyoshi.
Saya akan ikut.
Menyedari keterdesakan situasi itu,
Nobunaga beri arahan kepada Mitsuhide untuk bergerak ke barat secepat mungkin.
Nobunaga bersedia untuk mengekori bersama tenteranya sendiri.
Akechi Mitsuhide mempunyai latar belakang yang luar biasa.
Dia memasuki khidmat Nobunaga sebagai ronin.
Maksudnya, samurai yang tuannya dahulu maut dalam pertempuran.
Kebanyakan pembesar akan pilih daripada keluarga sekutu rapat selama berabad-abad
untuk jadi komander kanan mereka.
Nobunaga sanggup ambil pengembara ini,
yang tiada kaitan dengan keluarga Oda dan jadikannya pemimpin senior.
SEBELAS TAHUN LALU
Mitsuhide penganut Buddha tegar
dan dia terganggu oleh pembunuhan beramai- ramai penganut Buddha di Gunung Hiei.
Tolong berhenti!
Kita juga tahu, kadangkala,
Nobunaga menghinanya di khalayak ramai dan memalukannya.
Tolong berhenti!
Antara pelbagai kesalahan Nobunaga terhadap Mitsuhide,
dikatakan semasa satu kempen ketenteraan,
keganasan Nobunaga adalah punca
kematian ibu Mitsuhide.
Kebencian ini… Layanan buruk ini, penyalahgunaan ini,
mengasak-asak hatinya. Itulah yang mendorongnya hilang kawalan.
Masanya dah tiba.
Kita pergi berperang.
Ya, tuan!
Dia tidak pergi membantu Hideyoshi,
sebaliknya Mitsuhide arahkan askarnya untuk mara ke Kyoto.
Dan pada saat-saat akhir
barulah dia beritahu rancangannya kepada jeneralnya,
iaitu membunuh Nobunaga dan mengambil alih sendiri Jepun.
Malam itu, Nobunaga berehat di kuil kecil di Kyoto bernama Honnō-ji.
Nobunaga menyimpan sekumpulan pelatih
dan pengawal peribadi sebagai tentera peribadinya.
Di saat inilah dia lemah.
Ini peluang yang mungkin takkan datang lagi
dan nampaknya begitulah pandangan Mitsuhide.
Mitsuhide mengarahkan tenteranya ke tengah Kyoto
dan melancarkan serangan hebat ke atas kuil Honnō-ji.
Nobunaga langsung tak menjangkakannya.
Apabila dia sedar apa yang berlaku,
dia bertarung hingga ke nafas terakhir.
Tak lama kemudian Oda Nobunaga terima kenyataan yang ia telah tamat.
Namun, dia tak dapat melarikan diri
dan dia berundur ke salah satu bilik di belakang kuil itu.
Bagi seluruh dunia, peningkatan Nobunaga kelihatan seperti tak dapat dihalang.
Dalam 20 tahun, dia bermula dengan
memerintah satu bahagian wilayah kecil
kepada memerintah satu pertiga negara,
dan kini, dalam hanya satu hari, dunia telah terbalik.
Ini episod yang mengejutkan yang tiada siapa jangkakan.
Terutamanya waris Nobunaga iaitu anak sulungnya, Nobutada,
yang kini berada di istana Azuchi, kira-kira 20 batu ke timur.
Perkara seterusnya yang Mitsuhide buat
ialah menggerakkan tenteranya ke Azuchi dan bunuh Nobutada.
Dengan membunuh Nobunaga dan warisnya,
Mitsuhide telah mencipta lompang kuasa di Jepun,
dan dia nekad untuk mengisi lompang itu sendiri.
Kematian Nobunaga di tangan Akechi Mitsuhide adalah mengejutkan.
Hulubalang hebat itu kini telah dibunuh,
maka corak politik yang orang sangka akan diwujudkan
kini menjadi rebutan.
Ia perlumbaan siapa paling cepat rampas kuasa.
Pada asasnya, ada tiga pesaing. Ada Akechi Mitsuhide,
Tokugawa Ieyasu yang berada di timur,
dan ada Toyotomi Hideyoshi.
Sementara semua ini berlaku, Hideyoshi berada di Jepun Barat melawan Mori.
Dia menantikan berita bantuan dari pusat jajahan Oda
dengan penuh keresahan.
Apabila utusan akhirnya tiba,
apa yang diberitahu kepada Hideyoshi bakal mengubah haluan sejarah Jepun.
Nobunaga dah mati.
Hideyoshi akan buat apa yang seorang pahlawan setia patut buat
dan balas dendam, menunjukkan kesetiaannya kepada Nobunaga walau selepas kematiannya.
Selama 11 hari, Mitsuhide tidak dicabar.
Hideyoshi harus balas dendam buat tuannya yang terbunuh,
kerana risau hulubalang lain akan menyokong Mitsuhide.
Hideyoshi bergegas ke Kyoto untuk bertarung dengan Mitsuhide
bagi menentukan siapa bakal merampas kuasa di Jepun Tengah.
Mitsuhide, pada waktu itu, terkejut kerana
Hideyoshi dapat bergerak cepat untuk menentangnya.
Dia sangka dia ada masa untuk mengukuhkan kedudukannya di Jepun Tengah
sebelum dia terpaksa berdepan sebarang ancaman.
Kita akan bergerak ke arah ini.
Dia faham yang angkatan tenteranya lebih kecil,
jadi dia pilih kedudukan di satu tempat bernama Yamazaki.
Sebab pertarungan berlaku di Yamazaki
adalah kerana istana Akechi Mitsuhide terletak di jalan yang sangat sempit
yang dilindungi oleh gunung di satu sisi dan sungai di sisi lain.
Ia tempat terbaik untuk bertahan.
Jika kamu tak kawal rupa bumi dan memilihnya
untuk elakkan tentera lain mengepung kamu sedangkan angkatan kamu sedikit,
maka pada dasarnya, kamu akan kalah.
Contoh klasik ialah Peperangan Thermopylae dalam sejarah Barat, bukan?
300 askar Sparta yang menghalang laluan askar Parsi.
Itulah teori Mitsuhide,
iaitu dia boleh guna kelebihan pertahanan untuk kepentingannya.
Namun, dia buat kesilapan kritikal.
Dia tak tempatkan askar di gunung yang bernama Tennōzan.
Tentera Hideyoshi tiba dahulu dan merampas tanah tinggi.
Hideyoshi arahkan sayap kanannya untuk serang tentera Akechi.
Sebaik mereka bertarung, dia kemudian lancarkan sayap kiri.
Jadi, dia merempuh tentera Akechi dari kedua-dua belah.
Apabila pertempuran tercetus antara kedua-dua belah,
pada awalnya kelihatan seperti Mitsuhide akan menang.
Yamazaki adalah pertempuran yang sengit.
Bunyi jeritan askar, darah mengalir daripada luka.
Terutamanya tembakan bertumpu daripada arquebus,
yang kini jadi kebiasaan dalam peperangan samurai.
Maka pertempuran ini bermula dikaburi oleh kepulan asap,
dan dari dalam tembakan padat ini ternampak pancaran cahaya pistol,
bunyi jeritan kuda dan libasan bilah pedang.
Akechi!
Serangan itu terlalu hebat.
Mitsuhide terpaksa lari.
Mitsuhide berjaya lakukan itu.
Dia melarikan diri dengan hanya beberapa pengikut setia
dan cuba bersembunyi di kampung berdekatan.
Beberapa petani ternampak dia.
Mitsuhide dikepung…
dan ditikam hingga mati.
Akechi Mitsuhide kini terbujur kaku
13 hari selepas membunuh tuannya, Oda Nobunaga.
Oleh itu, generasi selepasnya mengenalinya
dengan ejekan sebagai "Shogun 13 Hari".
Dengan membalas dendam terhadap pembelot, Akechi Mitsuhide, demi tuannya,
Hideyoshi melangkah ke dalam lompang politik yang tercipta.
Dia paling cepat bertindak berbanding daimyo lain,
dia mengalahkan Mitsuhide dalam pertempuran
hanya dua minggu selepas kematian Nobunaga,
dan kini dia memancang kepala Akechi Mitsuhide.
Ia merupakan satu pengumuman
bahawa Hideyoshi merancang untuk jadi daimyo paling berkuasa di negara itu.
Ia amaran kepada orang lain.
SEJARAWAN
Jika memberontak, kamu akan jadi begini.
Pada masa yang sama, ia juga bermakna Hideyoshilah
yang membunuh pemberontak itu.
Itu siaran akhbarnya.
Hideyoshi lahir tanpa nama keluarga. Dia orang biasa.
Ada yang kata dia lahir sebagai orang terbuang.
Dia bangkit dengan kemahiran luar biasa, kepintaran dan kelicikannya.
Hideyoshi…
saya rasa, kebangkitannya boleh dikatakan amat cepat.
Ramai petani terlibat dalam peperangan pada zaman ini
sebagai askar berjalan, tapi berjaya meningkat
kepada apa yang kita boleh sebut sebagai kelas pegawai?
Itu jarang berlaku.
Akibatnya, Hideyoshi kini di kedudukan yang saya rasa,
sukar diduga bagi lelaki yang mempunyai status sosial begitu.
Dia mempunyai kuasa yang besar.
Walaupun Hideyoshi telah menjadi daimyo paling berkuasa di Jepun,
telah mencapai keabsahan setelah membalas dendam buat tuannya,
dia tetap berada dalam bahaya.
Ada lagi daimyo di bahagian Jepun yang lain, di barat dan timur,
dan daimyo lain di bawah lindungan Nobunaga,
yang akan mahu merampas kuasa.
Jadi, dia masih belum selamat,
tapi dia berada di kedudukan yang paling menguntungkan.
Isteri Hideyoshi digelar Cik Puan Nene,
dan dia amat penting bagi usaha Hideyoshi mengambil alih tempat Nobunaga.
Dia orang paling penting dalam hidup Hideyoshi.
Dia penyokong kuat Hideyoshi. Dialah sandaran Hideyoshi.
Dia bertanggungjawab sepenuhnya dalam segala urusan Istana Osaka.
Dia bertanggungjawab menjaga keamanan.
Pada dasarnya, dialah daimyo ketika Hideyoshi tiada.
Ketika Hideyoshi sertai kempen ketenteraan, mereka saling berutus surat.
Nene juga menasihati Hideyoshi tentang apa yang patut dilakukan kepada tawanannya,
pembentukan sekutunya,
dan apa syarat yang perlu Hideyoshi beri kepada orang lain.
Nene dan Hideyoshi bersama-sama melihat Jepun sebagai tanah mereka sendiri.
Mereka mula melihat tanah ini sebagai alam Tuhan yang mereka boleh perintah.
Bagi Hideyoshi, ini adalah takdirnya.
Kini dia berpeluang untuk mengambil alih jajahan Nobunaga,
tapi, sebelum itu, dia perlu meneutralkan penentangan yang masih ada
daripada ahli keluarga Oda yang lain.
Selepas rampasan kuasa Mitsuhide, dua anak Nobunaga masih hidup.
Yang lebih tua ialah Nobutaka, yang lebih muda, Nobukatsu.
Tuntutan Oda Nobukatsu hanyalah dia adalah waris sebenar Nobunaga,
dan Hideyoshi telah melakukan rampasan kuasa yang haram.
Reaksi segera Oda Nobutaka
adalah mencari sekutu untuk menghalang Hideyoshi yang berlagak itu
daripada merampas kedudukannya.
Oda Nobutaka menemui bekas jeneral Oda Nobunaga.
Salah seorangnya ialah jeneral penting bernama Shibata Katsuie.
Katsuie pernah bertarung di samping Nobunaga sejak era Okehazama
selain peperangan lain yang pernah disertainya
iaitu pertempuran Anegawa, Nagashino dan kempen yang lama menentang Ikkō-ikki.
Dia masih setia terhadap kenangan Nobunaga,
maka dia sekutu yang mudah untuk Oda Nobutaka ambil.
Dia seorang musuh yang menggerunkan.
Dan Shibata Katsuie fikir, "Inilah saat saya.
Ini peluang untuk saya tewaskan Hideyoshi dan kukuhkan kedudukan saya
sebagai yang pertama di antara sekutu puak Oda.
Dan perpecahan itu menimbulkan konflik, pertembungan antara Hideyoshi dan Shibata.
Kelemahan besar yang dihadapi oleh Shibata Katsuie
adalah dia tak boleh segera menyerang Hideyoshi,
dan itu hanyalah kerana cuaca.
Sekarang musim sejuk,
dan pergunungan di antara wilayahnya dan Kyoto diliputi salji.
Dia perlu tunggu sehingga musim bunga untuk bergerak,
dan itu memberi kelebihan besar buat Hideyoshi.
JEPUN 1582
Ketika bulan musim sejuk,
Hideyoshi memperkukuhkan tiga kubunya yang mengawal laluan pergunungan
dalam usaha melengahkan kemaraan Katsuie.
Kemudian Hideyoshi mengepung Istana Gifu yang berhampiran,
yang dikawal oleh sekutu Katsuie.
ISTANA GIFU
Apabila nyah beku musim bunga tiba,
Katsuie bergerak merampas kubu gunung.
Jika dia berjaya,
impian Hideyoshi untuk memerintah Jepun akan berakhir sepantas ia bermula.
ISTANA KITANOSHO
(MARKAS SHIBATA KATSUIE) 1583
Sewaktu nyah beku musim bunga tiba,
Shibata Katsuie menghantar angkatan yang besar
untuk mendapatkan tiga kubu sempadan
yang Hideyoshi tubuhkan di puncak gunung.
Itu satu-satunya cara untuk menjamin laluan yang selamat buat tenteranya.
Pada mulanya, plot itu berjaya.
Askar Katsuie menguasai sepenuhnya dua kubu pertama.
Askar yang terselamat melarikan diri untuk berlindung di kubu ketiga.
Namanya Shizugatake dan ia yang paling besar antara tiga kubu itu.
Shibata Katsuie kumpulkan pasukannya untuk menawan hadiah terakhir ini
ini yang akan menjamin kemaraan menentang Hideyoshi.
Jika Shizugatake tumbang,
pemerintahan Hideyoshi akan berakhir.
Pertaruhannya amat tinggi buat Hideyoshi.
Kini bermulalah perebutan kuasa paling muktamad
dalam sejarah Jepun.
Terjemahan sari kata oleh Najaa